CELEX: 32004R1418
Language: el
Date: 2004-08-04 00:00:00
Title: Κανονισμός (ΕΚ) αριθ. 1418/2004 της Επιτροπής, της 4ης Αυγούστου 2004, για καθορισμό των ομάδων ποικιλιών υψηλής ποιότητας που εξαιρούνται από την εφαρμογή του προγράμματος εξαγοράς ποσοστώσεων ακατέργαστου καπνού για το έτος συγκομιδής 2004

5.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 258/10
            
         
      ΚΑΝΟΝΙΣΜΌΣ (ΕΚ) αριθ. 1418/2004 ΤΗΣ ΕΠΙΤΡΟΠΉΣ
   
   της 4ης Αυγούστου 2004
   για καθορισμό των ομάδων ποικιλιών υψηλής ποιότητας που εξαιρούνται από την εφαρμογή του προγράμματος εξαγοράς ποσοστώσεων ακατέργαστου καπνού για το έτος συγκομιδής 2004
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς του ακατέργαστου καπνού (1), και ιδίως το άρθρο 14α έκτη περίπτωση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 34 παράγραφος 2 του κανονισμού (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου, όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού (2), η Επιτροπή, με βάση τις προτάσεις των κρατών μελών, καθορίζει τις ευπαθείς ζώνες παραγωγής ή/και τις ομάδες ποικιλιών υψηλής ποιότητας κάθε κράτους μέλους που εξαιρούνται από την εφαρμογή του προγράμματος εξαγοράς ποσοστώσεων.
            
         
               (2)
            
            
               Ορισμένα κράτη μέλη έχουν ζητήσει την εξαίρεση ορισμένων ποικιλιών υψηλής ποιότητας από το πρόγραμμα εξαγοράς ποσοστώσεων για τη συγκομιδή του 2004. Οι εν λόγω ομάδες ποικιλιών υψηλής ποιότητας θα πρέπει, ως εκ τούτου, να καθορισθούν για το έτος συγκομιδής 2004.
            
         
               (3)
            
            
               Επειδή ο κανονισμός (ΕΚ) αριθ. 2848/98 απαιτεί από τα κράτη μέλη να δημοσιοποιούν την πρόθεση πώλησης από την 1η Νοεμβρίου, ο παρών κανονισμός πρέπει να εφαρμοσθεί από την 1η Νοεμβρίου 2004.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες των ομάδων ποικιλιών υψηλής ποιότητας που εξαιρούνται από το πρόγραμμα εξαγοράς ποσοστώσεων για τη συγκομιδή 2004, είναι οι ακόλουθες:
   
               α)
            
            
               στη Γαλλία:
               
                           
                                       —
                                    
                                    
                                       ομάδα III
                                    
                                 
                        
                           2 576,480 τόνοι·
                        
                     
         
               β)
            
            
               στην Πορτογαλία:
               
                           
                                       —
                                    
                                    
                                       ομάδα I
                                    
                                 
                        
                           1 231,000 τόνοι,
                        
                     
                           
                                       —
                                    
                                    
                                       ομάδα II
                                    
                                 
                        
                           218,000 τόνοι.
                        
                     
         Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Νοεμβρίου 2004.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Αυγούστου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 215 της 30.7.1992, σ. 70· κανονισμός όπως τροποποιήθηκε τελευταία από τον κανονισμό (ΕΚ) αριθ. 864/2004 (ΕΕ L 161 της 30.4.2004, σ. 48).
   
      (2)  ΕΕ L 358 της 31.12.1998, σ. 17· κανονισμός όπως τροποποιήθηκε τελευταία από τον κανονισμό (ΕΚ) αριθ. 1983/2002 (ΕΕ L 306 της 8.11.2002, σ. 8).